Hyvät katsojat! Tervetuloa mukaan Herra käyttää lääkäriä -ohjelmaan!
Näissä jaksoissa puhutaan aivojen rakenteesta, toiminnasta -
ja aivojen sairauksista.
Viime jaksossa totesin, että ihmisaivot ovat -
maailmankaikkeuden monimutkaisin 1,5 kg painava elin.
Aivoissasi on enemmän tietojenkäsittelyvoimaa -
kuin kaikissa maailman tietokoneissa yhteensä.
Mikroprosessoreita siellä on miljoona miljardia kappaletta.
Tämä on selvinnyt aivan viime vuosina.
Miksi tällainen laite tarvitaan?
Sinne tulee valtavasti informaatiota joka sekunti.
Ajattele, että aivosi vastaanottavat informaatiota -
joka sekunti miljardeja bittejä eri aistimista/aistinelimistä, -
mikä on sinänsä äärimmäisen mielenkiintoinen asia.
Se tieto pitää käsitellä tarkoituksen mukaisesti -
ja antaa tarkoituksen mukaisia vasteita.
Suuri osa tulevasta tiedosta käsitellään automaattisesti niin, -
että et itse tiedä siitä mitään - ja hyvä niin.
Ei näet ole tarkoituksen mukaista tietoisesti säädellä -
esim. verenpainetta tai munuaisten toimintaa tai sydämen sykettä -
tai hormonierityksiä.
Tietoa siis tulee aivokeskuksiin todella joka sekunti -
miljardeja bittejä. Sen tiedon avulla -
aivosi hallitsevat elimistöä ja säätävät sen toimintaa.
Aivokeskuksissa on yli 100 miljardia hermosolua.
Sen lisäksi siellä on saman verran tukisoluja.
Mitä ne tekevät? Sitä ei kaikkea tiedetä.
Ei tosin tiedetä kaikkea aivosoluistakaan, -
mutta saman verran niitä on. Otan esiin joitakin tärkeitä tehtäviä, -
ja jonka takia niitä tukisoluja siellä on.
Hermoverkon synapsi on piuhan päässä oleva "töpseli" -
eli mikroprosessori.
Niitten välityksellä yhteyksiä yhdestä solusta voi olla -
100 yhteyttä ("piuhaa") -
tai monimutkaisia liikkeitä säätelevistä pikkuaivojen solusta -
voi olla yhteyksiä jopa 200 000 muuhun soluun.
Kun verkostossa on satojatuhansia kilometrejä piuhaa, -
sen pitää olla tarkasti säädetty.
Jotta voidaan esim. tehdä joku hyppy jäätanssissa tms., -
niin se on äärimmäisen monimutkainen asia.
Kaksois-Lutzin tai kolmois-Salchowin jäällä hyppäävää robottia -
ei voida koskaan rakentaa. Se osoittaa, -
miten ylivertainen suunnittelija Jumala on.
Otamme nämä usein itsestään- selvyyksinä, mutta ei se niin ole.
Meidän pitäisi kunnioittaa ja kiittää Jumalaa suuresta luomistyöstä -
eikä sanoa olevamme simpanssin serkkuja.
Uskallan väittää, että treenauksesta huolimatta apina ei jäällä -
tee näitä hyppyjä. Ihminen on ylivertainen suorittaja.
Sen näkee esim. olympialaisten voimisteluohjelmissa.
Eivät eläimet ikinä pysty mihinkään edes sen suuntaiseen.
Ihminen on jotain aivan ihmeellistä.
No, aina kun soluun tulee viesti, -
se voi olla yhteydessä jopa 200 000 muuhun soluun.
Se ottaa viestin vastaan ja lähettää sen eteenpäin aksonia pitkin.
Solusta lähtee yksi aksoni, -
mutta se haarautuu tässä hermoverkossa moniin soluihin, -
jotka säätävät äärimmäisen monimutkaisia toimintoja.
Miksi siellä on verkko, jossa on valtavasti kytkentöjä?
Verkosto on järjestelmä, ja sitä säätelevät -
viestejä vahvistavat/vaimentavat yhteydet muusta hermoverkosta.
Siksi se onkin niin monimutkainen asia, -
ettei ymmärretä, mitä kaikkea siellä tapahtuu.
Kun ottaa huomioon toimivien osien määrän ja valtavan synopsimäärän, -
niin voi arvailla, miten monimutkaisesta asiasta on kyse.
Tieto välitetään nerokkaasti eteenpäin.
Jos se kulkisi sähkönä, niin mistään ei tulisi mitään.
Johdossa sähkö näet voi virrata eri suuntiin, -
mutta se on lukittu niin, että se välittyy synapsista kemian avulla.
Lukittuna se siirtyy aina eteenpäin.
Tämä on tärkeämpää kuin voisi ensin ymmärtääkään.
Sitten siellä on reseptori eli vastaanotin.
Synapsissa irtoaa kemiallinen signaali, joku välittäjäaine.
Se hyppää siitä yli reseptoriin kuin avain lukkoon ja vääntää sitä.
Reseptorissa se voi aiheuttaa monenlaista vastetta.
Kemiallinen viesti on siis "avain", joka menee lukkoon.
Lukon rakenteesta riippuen viesti on -
joko kiihdyttävä tai estävä ja se on aina yksisuuntainen.
Todella nerokkaasti suunniteltu.
Ilman tätä suunnittelua ei aivojen toiminnasta tulisi mitään.
Sekin osoittaa Jumalan neroutta, -
kun Hän on laittanut sinne ko. järjestelmän.
Välittäjäaine menee ensin sähkönä, sitten kemiana.
Kemiallinen viesti menee avaimen reikään -
ja määrittelee sen, mitä tapahtuu.
Jos se aiheuttaa -
synapsin jälkeisessä solussa ns. depolarisaation, -
niin synapsia sanotaan kiihdyttäväksi.
Depolarisaatio tarkoittaa sähkö- signaalin lähtemistä eteenpäin.
Jos synapsi on estävä eli inhiboiva, -
se saa aikaan kalvojännitteeseen ylipolarisaation, ylijännitteen.
Silloin ei viesti mene eteenpäin, ja synapsi on estävä.
Verkostojärjestelmä joko vie sitä eteenpäin tai estää sen.
Kaikki on tarkoituksen mukaista, suunniteltua, yksisuuntaista infoa.
Oikean kytkentäkaavion lisäksi pitää vastaanottimien olla oikein.
Kokonaisuus on suunniteltu toimivaksi.
Ihmisen täydellisen kehon hallinnan eli aikuisuuden opetteluun -
menee yli 10 vuotta. Tämä on siis hyvin mielenkiintoinen asia, -
ja erottaa meidät eläimistä. Kun sanotaan, -
että ihminen on vain eläin, niin ei se ole totta. Emme ole eläimiä.
Hermoston rakenne on ihan erilainen.
Siksi aivot ja hermosto ovat niin hyvä esimerkki luomisesta, -
koska se murskaa sen oppikirjojen ja yliopistojen väitteen, -
että simpanssin ja ihmisen ero on 1 %.
Se on valehtelua, -
kun lapsille opetetaan tätä humpuukia kouluissa ja yliopistoissa.
Solusta viestiä eteenpäin vievä piuha eli aksoni -
voi olla yli 1 metriä pitkä.
Pituudestaan huolimatta se on ohut.
Piuhan paksuus on vain noin 1/1 000 mm.
Se on hyvin "löllöä" ainetta.
Aksoni (pituus 1 m, paksuus 1/1 000 mm) -
muistuttaa sisältä munan- valkuaista. Miten se pysyy kasassa?
"Munanvalkuainen" on jatkuvassa liikkeessä. Miksi se ei katkea?
Ongelma on ratkaistu laittamalla se myeliinituppeen.
Jääkiekkoa pelanneilla - minäkin poikana paljon pelasin -
niin meillä oli mailat ja eristysnauharulla.
Vedettiin rullasta aina uutta nauhaa, jotta kiekko tarttui hyvin -
ja piti sen kasassa estäen sitä rikkoutumasta.
Samoin tämä metrinen ja 1/1 000 mm paksuinen "munanvalkuainen" -
on kuin eristysnauhalla ympäriltä suojattu, jotta se pysyy kasassa.
Siellä on oikeasti soluja, jotka rullaavat "teippiä" ympärille.
Tämä on aivan uskomatonta nerokkuutta!
Nämä asiat ovat selvinneet viime aikoina.
Tätä varten on suunniteltu aksonia teippaavat solut.
Ne rakentavat fosfolipideistä koostuvan tupen, -
kuten pelaaja kiertää eristysnauhaa jääkiekkomailansa lapaan.
Tässä tuli sana 'fosfolipidi'. Se on hyvin tärkeä aine, -
joka pitää hermot kunnossa. Ihmisen pitää saada ravinnosta -
tiettyjä fosfolipidejä, sfingomyeliinia, rasvoja.
Näistä olen puhunut tämän sarjan hivenaine- ja vitamiinijaksoissa.
Tähän voidaan vielä palata, koska näiden hienojen rasvojen, -
jotka ovat sitä "eristysnauhaa", niitten ongelmat liittyvät -
erinäisiin aivosairauksiin. Nämä ovat hyvin tärkeitä asioita.
Eristys ei ole ihan miten tahansa tehty.
Hyvä jääkiekkoilija laittaa eristys- nauhaa sopivaan lapapaikkaan, -
jotta se sopii hänen ampuma- tyylilleen ja saa kiekon vauhtiin.
Ei hermotuksissakaan eristys ole ihan miten vaan vedetty.
On hermoja, joiden viestin pitää kulkea 120 m/sek. -
ja hermoja, joissa se voi kulkea hitaammin.
Ne on kaikki päällystetty juuri niin kuin tarve on.
Mitään turhaa ei ole, vaan eristyskin on suunniteltu.
Signaali voi hypätä nopeasti eteenpäin, -
kun eristysnauha on laitettu oikein.
No, miksi on tällaisia etuoikeutettuja hermoja, -
joissa viestinopeus on 120 m/sek. ja hitaan viestin hermoja, -
joissa ei ole eristysnauhaa? Vastaus on helppo.
Jos kaikki hermot olisi eristetty samalla tavalla, -
niin infoa kuljettavasta selkäytimestä tulisi niin paksu, -
että se olisi vyötäröni paksuinen. Kun kaiken pitää mahtua sinne, -
niin nopean viestin hermot on eristetty nopeaa vauhtia varten -
mutta kipuhermot eivät. Jos työnnän sormeni liekkiin, -
niin tunnen siinä jotain.
Jos tartun kuumaan rautaan, niin tunnen ensin tarttumisen -
ja vasta sitten, että se polttaa.
Kosketusviestin pitää tulla 120 m/sek., -
mutta kipuviesti voi tulla myöhemmin.
Siinä infossa menetetään jotain, mutta se on pakko tehdä, -
koska muuten informaatiopiuhat eivät mahtuisi selkäytimeen.
Kaikki on siis suunniteltu optimaalisesti.
Näitä myeliinitupella eristettyjä hermoja on -
tarkoituksen mukaisesti oikea määrä oikeissa hermoissa.
Siksi kosketus kuumaan rautaan aistitaan ennen, -
kuin aistitaan sen kuumuus. Siinä on tietty suunnittelu -
ja erinomainen tarkoituksen- mukaisuus.
Turha kritisoida Jumalaa väärästä suunnittelusta.
Kaikki on superhienosti suunniteltu, -
ja ymmärrämme ehkä puolet Jumalan luomakunnan nerokkuudesta.
Siksi on aika surullista, kun ateistit sanovat, -
että luomakunta olisi täynnä virheitä, eikä Jumalaa siis ole.
Totta kai siellä on virheitä, sairauksia ja muuta kurjaa.
Tämä on langennut luomakunta. Sekin osoittaa Raamatun todeksi, -
että langenneesta luomakunnasta silti näkyy, -
että se on 6 000 vuotta sitten suunniteltu aivan superhienosti, -
mutta sitten tulivat lankeemus, synti, kuolema, sairaudet.
Tämä näkyy luomakunnasta, jos se halutaan nähdä.
Näistä kytkennöistä voi vielä todeta, -
että aivokuorella on "pikku-ukko", -
joka tavallaan säätää lihas- toimintoja.
Siitä voidaan piirtää ukon kuva.
Lihasten liikettä käskevät hermot täällä -
on kytketty niin, -
että esim. puhe, kasvojen ilmeet, sormien liike täyttävät -
melkein koko lihasten käskyalueen, -
kun taas jalanliikkeille on vain tämän verran tilaa.
Liikkeet ovat monimutkaisia. Tämä on kytketty valmiiksi siten, -
että meillä on puhetaito, viestintä kasvojen ilmeillä, viittomakieli.
Voimme tuottaa kymmeniätuhansia ilmeitä eli viestiä kasvoillamme.
Sitten meillä on viittomakieli. Puhe, ilmeet, käsi vie -
motorisesta eli lihaksia käskevästä aivokuoresta 75 %.
Se, miten luova ihminen on...
Kuuroja lapsia kerättiin kerran ympäri Väli-Amerikkaa -
erääseen orpokotiin erilaisista kielitaustoista.
Ei kauan kestänyt, kun lapset kehittivät keskenään -
ihan uuden viittomakielen viestintään.
Kieli ja kielioppikin on ohjelmoitu päähän.
Serkkuni lapset asuivat aikanaan Etelä-Afrikassa -
ja puhuivat montaa kieltä ihan 5-vuotiaina.
Lastenhoitaja puhui zulua, kaupungilla puhuttiin afrikaansia, -
vanhemmat puhuivat suomea ja ruotsia ja englanti oli kouluaine.
Ne vain imaisevat kielen hetkessä ja ovat luovia.
Ne pystyvät kielen avulla myös keksimään uusia ilmaisuja.
Ystäväni tässä kameran takana sanoi, -
että heillä on au pair Australiasta.
Pikkulapset lapset katselivat kerääntyviä pilviä, -
mutta eivät osanneet sanoa 'sataa'.
Lapsi sanoi, että pilvet näyttävät vihaisilta tarkoittaen satamista.
He pystyvät luovasti synnyttämään kieltä.
On tietysti sääli, että tuo nopea kielien imuroimistaito -
katoaa, mutta ei ole syytä masentua.
Jos intoa on, niin kieliä oppii koska vaan lisää.
On vain kysymys oppimishalusta. Tähän asiaan palaan vielä.
Olemme Jumalan kuvia, ja se on todella ilmeistä.
Nämä lihakset (puhe, ilmeet, kätevyys) on kytketty niin, -
että motorinen aivokuori on 75-prosenttisesti käämitetty -
kommunikaatioon eli yhteyden- pitoon.
Jumalan kuvina Hän on luonut meidät pitämään yhteyttä, rukoilemaan.
Kieltä/kielioppia tai tietoisuutta ei ole eläimillä.
Tämäkin todistaa väkevästi Jumalan olemassaolosta.
Puhuminen, viittomakieli ja kätevyys...
Nämä osat ovat runsaasti hermotettuja ja piuhoitettuja.
Tässäkin 8 moottoria pyörittää peukaloa ja 6 kutakin sormea.
Piuhojen suuri määrä vaatii loogisesti ison alueen aivokuorelta.
Me näemme, että se on valmiiksi ohjelmoitu sinne.
Jos jonkun mielestä Jumalasta ei ole mitään todisteita, -
niin kyllä niitä on. Kannattaa lukea Roomalaiskirje.
Siinä kerrotaan, mitä sinulle tapahtuu, -
jos et kiitä ja kunnioita tätä ylivertaista suunnittelijaa, Jumalaa.
Mitä sinulle sitten tapahtuu, niin luepa Roomalaiskirjeen 1. luku -
ja hämmästy, miten modernia tekstiä siellä on.
Aivoihin aistinsoluista tuleva tieto ohjaa ihmisen toimintoja.
Täällä mitataan lihasjännitystä, nivelen asentoja, lämpöä/kylmää -
ja tärinää. Tasapainoelin lähettää informaatiota.
Näön kautta tulee infoa. Kaikki se mahdollistaa kävelyn, juoksun.
Lisäksi tulee infoa sydämen, verenpaineen, munuaisten -
ym. hormonaalisten toimintojen säätelyyn.
Siellä on monimutkaisia päällekkäisiä takaisinkytkentäsysteemejä.
Kyseessä on tietokoneohjelma, -
joita on paljon ja jotka ovat moniulotteisia.
Kyllä siinä on selvää näyttöä suunnittelusta.
Miten joku monimutkainen liike sitten opitaan, -
esim. hypyt kaksois-Lutz tai kolmois-Salchow, -
viulunsoiton oppiminen tai tietokoneen ohjelmoiminen?
Se onkin mielenkiintoinen asia, koska se edellyttää toistoja.
Jos haluat oppia soittamaan monimutkaisen pianokappaleen, -
niin se vaatii ehkä noin 10 000 toistoa.
Samoin virheettömien luisteluhyppyjen oppiminen -
- ja silti tietysti voit kaatua -
vaatii toistoja, toistoja, 10 000 toistoa.
Samaa hermorataa mentäessä fasilitoidaan eli helpotetaan kulkua -
ja sinne rakentuu pikkuaivojen avulla...
Siellä on liikettä hallitsevia Purkinjen soluja.
Pikkuaivojen yhdestä Purkinjen solusta voi olla -
200 000 yhteyttä muihin soluihin. Toistoilla tämä tulee.
Kun joku voimisteluliike treenataan 10 000 kertaa, niin se onnistuu.
Usein puhutaan synnynnäisestä lahjakkuudesta, -
mutta ei se niin ole. Harjoittamalla paras tulos tulee.
Minunkin piti kansakoulussa oppia virkkaamaan patalappuja.
En sitten millään oppinut virkkaamaan ja aloin itkeä.
Kun riittävästi toistettiin, niin taito tuli.
Ompelu tuntui mahdottomalta.
Lääkärinä olen ommellut tuhansia haavoja. Treenamalla oppii.
Ei pidä masentua, jos olet tumpelo, etkä osaa. Varmaan osaat.
Kaikki ovat hyviä viulisteja ja voimistelijoita.
Treeniä. Treeniä. Joku jääkiekkoilija, vaikka Kaapo Kakko -
- noin nimeltä mainitsematta, - Kaapolla on lyhyt maila.
Se pystyy tekemään kiekolla mitä vaan.
Se on kymmenientuhansien toistojen tulosta.
Hän sanoikin aina jääneensä treenaamaan, kun muut lähtivät kotiin.
Treenaamaan. Treenaamaan.
Kaikki olemme supertähtiä, kun treenaamme.
Aivoihinhan tulee valtavasti tietoa.
Sitä tulee miljardeja bittejä joka sekunti.
Aivoissa täytyy tietysti hylätä tarpeeton tieto.
Ei koko aikaa tarvitse tiedostaa.
Jos tartun tähän diavaihtajaan, -
niin tunnen hetken, että pidän siitä kiinni.
Sitten aivot pyyhkivät tunteen. Sitä ei tarvitse koko ajan tuntea.
Keskushermostoon virtaavasta tiedosta hylätään 99 %.
Käsitelty tarpeellinen tieto eli noin 1 % lähetetään lihaksille -
tai muualle elimistöön tarkoituksen mukaista toimintoa varten.
Näin se tietokone tuolla päässä toimii.
Aistinelimistä tulevan tiedon säätely on mielenkiintoista.
Sanotaan vähän vitsikkäästi, -
että suolistossa on toiset aivot. Niiden toimintaa ei tiedosteta.
Ne lähettävät koko ajan tietoa siitä, -
miten sulatetaan pihvi, leipä, rasva, -
miten sulatetaan hiilihydraatit. Kaikille aineille on ohjelmoitu -
omat sisäänottomekanisminsa. Siellä ovat siis toiset "aivot" -
leikkisästi sanottuna. Siellä se tietojenkäsittely on valtavaa.
Siellä aistittava muutos voi olla painetta, kylmää/lämpöä, -
mutta myös kemiallista. Aistin voi olla fysikaalinen tai kemiallinen.
Se aikaansaa aistinelimeen potentiaalin eli sähköisen signaalin.
Aistinelimen (reseptori) aktivointitavat ovat -
mekaaninen venytys (lihasvenytys, nivelen asento, paine).
Ionikanavat avautuvat solu- kalvoissa, jotta viesti voi lähteä.
Myös jokin kemikaali voi sitoutua membraanille, joka avaa kanavat.
Sanotaan, että pannaan suklaata suuhun ja maistetaan se maku.
Se kemikaali sitoutuu siihen ja aiheuttaa sen.
Membraanin läpäisevyys voi muuttua lämpötilan muutoksen takia.
Voidaan polttaa iho rikki, niin signaali lähtee siitä vauriosta.
Se voi olla elektromagneettista viestintää.
Silmiinhän tulee valtavasti tietoa.
Tätä ohjelmaa katsoessasi joka sekunti silmiisi tulee -
1 000 miljoonaa fotonia, jotka muutetaan näkemiseksi.
Se on erittäin monimutkainen tapahtuma jne.
Saapuva ja käsiteltävä tieto on siis valtavan suurta.
Aivoihin tieto menee ja siellä nämä säikeet säilyttävät järjestyksensä.
Näin tiedät, mikä sormi sattui tai mikä paikka kutisee.
Ne vievät viestin kukin omaan tuntoaivokuoren kohtaansa.
Näin pystymme paikantamaan aistimuksen.
Tämä on kaikki tarkkaan säädetty ja käämitetty.
On huomattava, että mikä tahansa ärsyke, joka ärsyttää aistinelintä, -
saa aikaan sähkövirran ja viesti-impulssin.
Se on aina ko. reseptorille tunnus- omainen.
Makureseptori ei kerro välttämättä, että näit jotakin.
Ne on kaikki suunniteltu: tuo viestittää makua, hajua, kuuloa jne.
Tuntoradalla on ominainen aistimus.
Musiikkia kuunnellessamme tiedämme, -
että korvan simpukasta tuleva sähkövirta (samaa kuin silmistä) -
liittyy kuuloon ja joku muu taas näköön.
Tämä suunnittelu on huimaa.
Meidän on siis syytä kiittää ja ylistää Jumalaa -
tästä valtavan hienosta järjestelmästä.
Kiitos, kun olit mukana tässä Herra käyttää lääkäriä -jaksossa.
Seuraavassa jaksossa jatketaan aivojen tutkintaa -
ja niiden toiminnan selvittämistä.
Tutkimme sairauksien syntyä ja sitä, voitko itse vaikuttaa -
aivosairauksien ennaltaehkäisemiseen ja torjumiseen -
ja kuinka toimit, jotta pidät aivosi todella hyvässä kunnossa -
Jumalan kunniaksi.
Tekstitys: Tuula-Riitta Virrankare